মাংস
গোশত বা মাংস হল পশুর শরীরের অংশ, যা খাদ্য হিসাবে ভক্ষণ করা হয়। মানুষ প্রাগৈতিহাসিক কাল থেকেই মাংসের জন্য প্রাণী শিকার করে এসেছে, চাষ করেছে এবং স্ক্যাভেঞ্জ করেছে। নব্যপ্রস্তর যুগীয় বিপ্লবে বসতি স্থাপনের ফলে মুরগি, ভেড়া, খরগোশ, শূকর এবং গরু পোষ মানানোর বন্দোবস্ত হয়েছিল। পরবর্তীতে তা কসাইখানাগুলোতে একটি শিল্পের আকারে, মাংস উৎপাদনে তাদের ব্যবহারের দিকে চালিত করে। মাংস প্রধানত জল, প্রোটিন এবং চর্বি দিয়ে গঠিত। এটি কাঁচা ভক্ষণীয় তবে সাধারণত রান্না এবং রূচিবর্ধন করে বা বিভিন্ন উপায়ে প্রক্রিয়াকরণ করার পরে খাওয়া হয়। ব্যাকটেরিয়া এবং ছত্রাক দ্বারা সংক্রমণ এবং পচনের ফলে প্রক্রিয়াকরণ না করা মাংস কয়েক ঘন্টা বা কয়েক দিনের মধ্যে নষ্ট হয়ে যায় বা পচে যায়। মাংস বিশ্বব্যাপী খাদ্য শিল্প, অর্থনীতি এবং সংস্কৃতির জন্য গুরুত্বপূর্ণ। তবুও এমন কিছু মানুষ আছে যারা বিভিন্ন কারণ যেমন পছন্দের স্বাদ, নৈতিকতা, পরিবেশগত উদ্বেগ, স্বাস্থ্য সংক্রান্ত উদ্বেগ বা ধর্মীয় খাদ্যাভ্যাসের মতো কারণে মাংস খাওয়া পছন্দ করে না (নিরামিষাশী) বা যেকোনো প্রাণীজ উৎপাদন খাওয়া পছন্দ করে না (নিরামিষবাদী/ভেগান)।